 Madaxweyne Muuse Biixi Cabdi waxa uu hogo-tusaaleeyey sida ay waajibka u tahay in laga dheeraado wax kasta oo colaad iyo dhibaato keenaya, isaga oo is af-garan waaga u dhexeeya Somaliland iyo maamul-goboleedka Puntland-na ku tilmaamay mid si miyir qabta loo dhammayn karo, waxana uu yidhi, Intaynu colaad iyo belaayo isku abaabulayno waxa ka wanaagsanayd innaga oo is wada kaashanna oo nidhaahna maxaynnu dadka u qabannaa, muranka qudha ee Somaliland iyo maamul-goboleedka Puntland u dhexeyaana waxa weeye annagu waxannu aaminsannahay sida Afrika ku dhaqan tahay xadkii Ingiriiska intii ay Somaliland xaq u leedahay inay maamusho oo ay wax ka qabato oo ay nabad iyo barwaaqo u horseeddo, qolada Garowe madaxda ka ahna way la noqon weyday oo waxa yidhaahdeen aynnu si qabiil ah oo isir ah aynnu wax u maamulno. 